cyanic-selkie/wikianc huggingface dataset:
Komendantti
Ylimmissä esikunnissa komendantin tehtävänä on esikunnan sijoittamisen, majoituksen, huollon ja puolustamisen järjestäminen etenkin sodan aikana. Tehtävää hoitava upseeri toimii usein myös esikuntakomppanian päällikkönä.
Algebra
Eri yhteyksissä algebralla voidaan tarkoittaa seuraavia:
Algebra nykyaikaisen matematiikan haarana on paljon laajempi kuin alkeisalgebra. Se tutkii paitsi tavallisia lukuja, myös mitä tahansa joukkoa, jossa alkioiden välille voidaan määritellä laskutoimituksia. Sen mukaan, mitkä laskutoimitukset joukossa on määritelty ja mitä ominaisuuksia niillä on, puhutaan erilaisista algebrallisista struktuureista, joista tärkeimpiä ovat:
Algebra on yksi puhtaan matematiikan päähaaroista geometrian, analyysin, topologian, kombinatoriikan ja lukuteorian ohella.
Historia
thumb|300px|Eräs arabiankielisistä käsikirjoituksista, jossa algebraa on käsitelty. Algebran kehityksen voidaan katsoa alkaneen muinaisessa Babyloniassa, jossa kehitettiin aritmeettinen järjestelmä, jolla voitiin suorittaa laskutoimituksia algoritmisesti. Babylonialaiset keksivät kaavoja, joilla voitiin ratkaista probleemoja, jotka nykyisin ratkaistaisiin ensimmäisen tai toisen asteen yhtälön avulla. Sitä vastoin useimmat saman aikakauden egyptiläiset samoin kuin antiikin kreikkalaiset matemaatikot yleensä ratkaisivat yhtälöitä geometristen menetelmien avulla, joita on kuvattu esimerkiksi Rhindin papyruksessa sekä myöhemmin Eukleideen Elementassa. Kreikkalaisten geometrian tietämys, joka tyypillisimmillään esiintyy Elementassa, tarjosi lähtökohdan, jolla voitiin, paitsi ratkaista tiettyjä yhtälöitä, myös kehittää yleisempiä menetelmiä yhtälöiden laatimiseksi ja ratkaisemiseksi, joskin tämän toteuttivat vasta keskiajan islamilaiset matemaatikot.
Platonin aikaan mennessä kreikkalainen matematiikka oli suuresti muuttunut. Antiikin kreikkalaiset laativat geometrisen algebran, jossa suureita kuvattiin geometrisilla kohteilla, yleensä janoilla, joita merkittiin kirjaimilla. Ajanlaskumme kolmannella vuosisadalla aleksandrialainen matemaatikko Diofantos, jota joskus sanotaan algebran isäksi, laati Arithmetica-nimisen kirjasarjan. Nämä kirjat käsittelevät algebrallisten yhtälöiden ratkaisemista.
Sana algebra on peräisin arabian kielestä (الجبر al-jabr). Al-jabr tarkoittaa palauttamista, etenkin negatiivisten lukujen muuttamista positiivisiksi siten, että ne siirrettiin yhtälön toiselle puolelle.  Käsitettä käytti persialainen matemaatikko al-Khwarizmi (noin 800–850). Hän kirjoitti teoksen "Hindunumeroitten avulla laskeminen", jossa algebraa käsitellään aritmetiikasta ja geometriasta riippumatta.
The Persian mathematician Omar Khayyam is credited with identifying the foundations of algebraic geometry and found the general geometric solution of the cubic equation. Another Persian mathematician, Sharaf al-Dīn al-Tūsī, found algebraic and numerical solutions to various cases of cubic equations. He also developed the concept of a function. The Indian mathematicians Mahavira and Bhaskara II, the Persian mathematician Al-Karaji, and the Chinese mathematician Zhu Shijie, solved various cases of cubic, quartic, quintic and higher-order polynomial equations using numerical methods. In the 13th century, the solution of a cubic equation by Fibonacci is representative of the beginning of a revival in European algebra. As the Islamic world was declining, the European world was ascending. And it is here that algebra was further developed. --> Klassisen algebran kehitys alkoi François Vièten töistä 1500-luvun lopulla. Vuonna 1637, René Descartes julkaisi teoksen La Géométrie, jossa hän esitteli keksimänsä analyyttisen geometrian ja otti käyttöön algebran nykyiset merkintätavat. Tärkeitä edistysaskelia olivat myös kolmannen ja neljännen asteen yhtälön ratkaisukaavojen keksiminen 1500-luvun puolivälissä. Determinantin idean esitti ensimmäisenä japanilainen Kowa Seki 1600-luvulla ja hänestä riippumatta Gottfried Leibniz kymmenen vuotta myöhemmin ratkaistaakseen lineaarisen yhtälöryhmän matriisien avulla. Myös Gabriel Cramer tutki matriiseja ja determinantteja 1700-luvulla. Permutaatioita tutki Joseph Lagrange vuonna 1770 artikkelissaan Réflexions sur la résolution algébrique des équations. Paolo Ruffini esitti ensimmäisenä permutaatioryhmän käsitteen, edeltäjiensä tavoin algebrallisten yhtälöiden ratkaisemisen yhteydessä.
Abstrakti algebra kehitettiin 1800-luvulla. Myös sen lähtökohtana oli yhtälöiden ratkaiseminen, ja alkuvaiheessa keskeisiä tutkimuskohteita olivat Galois'n teoria ja kysymys lukujen konstruoituvuudesta. Alan huomattavimpia tutkijoita olivat Évariste Galois, Richard Dedekind ja Leopold Kronecker.
Blue Byte
Blue Byte on saksalainen videopelien kehittäjä ja julkaisija, joka on perustettu vuonna 1988.
Vuonna 2001 ranskalainen Ubisoft osti yhtiön.
Pelit
Yhtiön tunnetuimpiin pelisarjoihin kuuluvat Battle Isle ja Settlers -sarjat, sekä Anno-sarjan pelit:
Okarennokki
Okarennokki (Tribulus terrestris) on mehikorvakasveihin kuuluva yksivuotinen, ruohovartinen kasvi.
Kasvilla on rennot piikikkäät oksat, parilehdykkäiset lehdet ja keltaiset viisiterälehtiset kukat, joiden halkaisija on 10-15 mm. Kasvin siemenet tarttuvat ohikulkeviin ihmisiin tai eläimiin pienillä väkäsillä.
Okarennokkia on käytetty rohdoksena siinä uskossa, että se lisää testosteronin tuotantoa. Kontrolloiduissa tutkimuksissa kasvin ei ole havaittu kohottavan testosteronitasoa ihmisissä.
Luettelo televisiosarjan Glee jaksoista
Glee on musikaalia, komediaa ja draamaa yhdistävä televisiosarja, jota alkuperäismaassaan Yhdysvalloissa esitti Fox. Sarjan loivat Ryan Murphy, Brad Falchuk ja Ian Brennan. Sarjan pilottijakso lähetettiin 19. toukokuuta 2009 ja varsinaisesti sarjan esittäminen alkoi 9. syyskuuta 2009. Fox tilasi alun perin sarjasta 13 jaksoa ja syyskuussa 2009 koko tuotantokauden eli yhdeksän lisää. Loput ensimmäisen tuotantokauden jaksot esitettiin huhtikuusta 2010 kesäkuuhun 2010, jolloin esitettiin ensimmäisen tuotantokauden päätösjakso. Sarjasta julkaistiin yhteensä kuusi tuotantokautta ja 121 jaksoa; viimeinen jakso esitettiin Yhdysvalloissa 20. maaliskuuta 2015.
Sarja keskittyy high schoolissa toimivaan musiikkikuoroon, joka tunnetaan myös nimellä glee club. Kuoro toimii kuvitteellisessa William McKinley High Schoolissa Limassa, Ohion osavaltiossa. Will Schuester (Matthew Morrison) ottaa paikkansa kuoron johdossa, kun entinen opettaja (Stephen Tobolowsky) erotetaan epäasiallisesta yhteydenotosta miesopiskelijan kanssa. Yhdessä koulun pohjasakkana pidettyjen teinien kanssa Will yrittää nostaa kuoron entiseen loistoonsa samalla kun yrittää pitää huolta vaimostaan Terrista (Jessalyn Gilsig) ja kehittää tunteita työkaveriinsa Emmaan (Jayma Mays), sekä puolustaa kuoron olemassaoloa juonittelevalta cheerleader-valmentajalta Sue Sylvesterilta (Jane Lynch). Sarjan tärkein painopiste on opiskelijoiden kuoro eli glee club: heidän seurustelusuhteensa ja rakkaus laulamiseen.
Igor Ivanov
Igor Sergejevitš Ivanov (, s. 23. syyskuuta 1945) oli Venäjän federaation ulkoministerinä 1998–2004 Jevgeni Primakovin jälkeen ja 2004–2007 Venäjän federaation turvallisuusneuvoston sihteeri.
Ivanovin isä on venäläinen ja äiti georgialainen. Hän valmistui 1969 Moskovan Maurice Thorezin mukaan nimetystä kieli-instituutista. Hän meni 1973 ulkoministeriön palvelukseen ja vietti vuosikymmenen Espanjassa. Hän palasi Neuvostoliittoon 1983 ja työskenteli ministeriössä, kunnes hänet 1991 nimitettiin Venäjän Espanjan suurlähettilääksi. Hänestä tuli apulaisulkoministeri 1994 ja ulkoministeri 1998. Vuonna 2004 ulkoministeriksi tuli Sergei Lavrov ja Ivanov nimitettiin kansallisen turvallisuusneuvoston johtoon.
Plátanos (Réthymno)
Plátanos on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Kylän väkiluku on 501 (vuonna 2011).
Plátanoksen kylä sijaitsee Ída- eli Psiloreítis-vuoren eteläpuolella noin 55 kilometriä kaakkoon Réthymnon kaupungista. Se on rakennettu noin 580 metrin korkeuteen merenpinnasta laskettuna. Kylän nimi, suomeksi ”Plataani”, tulee sen keskustassa olevasta suuresta plataanipuusta. Plátanos muodostaa oman kyläyhdyskuntansa (Τοπική Κοινότητα Πλατάνου, Topikí Koinótita Platánou).
Aiemmin kylä kuului Kourítesin kuntaan ja vuodesta 2011 lähtien Amárin kunnan Kourítesin kunnallisyksikköön.
Formula 1 -kausi 1967
Formula 1 -kausi 1967 oli 18. Formula 1 -kausi. Se alkoi 2. tammikuuta ja päättyi 22. lokakuuta 1967 yhdentoista kilpailun jälkeen. Kuljettajien mestaruuden voitti Denny Hulme, ja valmistajien mestaruuden Brabham. Kautta synkensi Lorenzo Bandininin kuolema Monacossa.
Lahden Sokos
thumb|right|350px Lahden Sokos on tavaratalo, joka sijaitsee Hämeen Helmi -korttelissa Lahdessa. Tavaratalon valikoimat kattavat pukeutumisen, kauneudenhoidon, kodin sisustamisen sekä vapaa-ajan tuotteet. Tavaratalossa on myös parturi-kampaamo sekä kauneushoitola. Oheispalveluja tarjoavat S-market, Alko, Hesburger sekä Presso.
Tavaratalo muutti nykyiselle paikalleen vuonna 1983. Aikaisemmin Lahdessa Suomen Osuuskauppojen Keskuskunnan kauppana oli Lahden kauppatorin länsipuolella ollut SOK Valtakulma, mikä avattiin 1956, ja missä oli myös ravintola ja hotelli. Myöhemmässä vaiheessa Valtakulman kiinteistö muuttui Omena-hotelliksi, mitä ei enää ole.
T-Series
Super Cassettes Industries Private Limited, eli T-Series on intialainen levy-yhtiö, jonka on perustanut Gulshan Kumar 11. heinäkuuta 1983. Se on erityisesti tunnettu Bollywood, ja Indi-pop -musiikista. Vuodesta 2014 T-Series on ollut Intian suurin musiikkilevy-yhtiö, sillä sen osuus Intian musiikkimarkkinoilla on ollut jopa 35%. Sitä jäljempänä tulevat Sony Music India ja Zee Music. T-Series omistaa myös katsotuimman ja tilatuimman YouTube-kanavan. Vaikka T-Series parhaiten tunnetaan musiikkutuotannostaan, on sillä myös ollut keskivertoa menestystä elokuvatuotannossa.
Kavajë
Kavajë (albaniaksi myös Kavaja, ) on kaupunki Länsi-Albaniassa. Kaupunki perustettiin vuonna 1595 nimellä Kavalje joka muuttui myöhemmin Kavajëksi. Kaupungissa alkoi ensimmäisenä kommunistinvastainen vallankumous. Kaupunki on 8 metriä merenpinnan yläpuolella ja sillä on 37 kilometriä rantaviivaa. Kaupungin asukasluku on 20 192 (vuonna 2011).
Kaupungin jalkapallojoukkueen nimi on Besa Kavajë.
Valcabrère
Valcabrère on kunta Lounais-Ranskassa Haute-Garonnen departementissa Midi-Pyrénées'n alueella. Kunnassa on 1100-luvulta peräisin oleva basilika Saint-Just de Valcabrère.
Meleuzin piiri
Meleuzin piiri on kunnallinen itsehallintoalue Baškortostanin tasavallan eteläosassa Venäjällä. Piirin hallinnollinen keskus on Meleuzin kaupunki, jonka lisäksi piiriin kuuluu 16 maalaiskuntaa. Piiri on perustettu vuonna 1930.
Mäläüezin piirin pinta-ala on 3 254 km². Piirin asukasluku on noin 27 000 ja asukastiheys 8,3 asukasta/km². Suurimmat etniset ryhmät ovat baškiirit, venäläiset ja tataarit.
Liejutokko
Liejutokko (Pomatoschistus microps) on Suomen pienin kala, alle 4 cm pitkä. Se elää meren rannikolla, ja muistuttaa elintavoiltaan yleisempää hietatokkoa.
Liejutokko on varsin huomaamaton pohjakala, jonka näkee sattumalta, jos sen pelästyttää liikkeelle. Ne ovat varsin lyhytikäisiä ja kuolevat alle kaksivuotiaina.
Liejutokon levinneisyysalue ulottuu Norjasta Mauritaniaan, ja kattaa Itämeren alueen ja Välimeren länsiosan ja Kanariansaaret. Suomen vesillä liejutokkoa tavataan lähinnä Helsingin ja Raippaluodon välisellä alueella sekä Ahvenanmaalla. Se havaittiin Suomessa ensimmäisen kerran vuonna 1947.
Levyraati (albumi)
Levyraati on Sleepy Sleepersin vuonna 1981 julkaistu albumi, joka sisältää parodisia mukaelmia TV-ohjelma Levyraadista. Esikuvan aikakauden vakiojäsenten Klaus Järvisen ja Pirkko Liinamaan asemesta kappaleita arvioivat Kulaus Vesinen ja Pirkko Huivimaa. Muina raadin jäseninä toimivat kenraalivääpeli Lauri Sutinen (vrt. kenraali Lauri Sutela), valokuvamalli Lenita Melasto (vrt. Lenita Airisto) ja DJ Gabriel Kikkeli (vrt. Tapani Ripatti).
Kappaleiden nimet ovat osaksi mukaelmia muiden artistien levyttämistä kappaleista. "Viikonalkuäiti" on johdettu Reijo Kallion kappaleesta "Viikonloppuisä"''. "''Keskiyön aikaan ("Sunshine of Your Love") on kauhutarina, jossa kynttilänvalon pelätään sammuvan. "P-piisi" on nimensä mukaisesti rakennettu p-kirjaimella alkavien sanojen ympärille.
Bluesoundsissa tuolloin vaikuttanut Dave Lindholm ja Hurriganesissa soittanut Albert Järvinen vierailivat myös tämän levyn äänityksissä, Järvinen soittaen kitaraa kuudella raidalla ja Lindholmin osallistuessa sävellystyöhönkin. "Nyt Dave soitti sieltä Lahdesta, että nyt tuut soittamaan, nää tekee levyä täällä. Mä menin ja soitin pari sooloa. Sitten syötiin ja juotiin vähäsen ja mä sanoin, että kyllähän mä voisin enemmänkin soittaa. Mä jäin vielä seuraavaksi päiväksi, räppäsin neljään muuhunkin biisiin soolot. Se oli nastaa. Muistaakseni Dave taisi tehdä yhden biisinkin siellä, sanoi että tehdään tällainen juttu. Dave soitti sen ja mä sanoin, että haluan soittaa siihen soolon. Se oli joku sellainen Talking Heads -tyylinen juttu, hyvin moderni."
Kappaleet
Sävellykset ja sanoitukset Sakke Järvenpää ja Mato Valtonen ellei toisin mainittu
Ruumiinavaus
Lääketieteen opetukseen testamentatuille ruumiille tehtyä ruumiinavausta kutsutaan dissektioksi, erotukseksi obduktiosta. Dissektoitava ruumis on käsitelty formaliinilla, eikä siis haudattuna maatuisi. Siksi dissektoitu ruumis pitää opetuksen jälkeen polttohaudata.
Eläimelle tehtävää ruumiinavausta nimitetään nekropsiaksi.
FirstClass
FirstClass on graafisella käyttöliittymällä varustettu Soft Arcin kehittämä kaupallinen BBS-palvelinohjelmisto, jota kehittää nykyään Open Text Corporation. Centrinityn ja Open Text Corporationin myötä FirstClassiin on tullut mm. puheposti-, kalenteri- ja tekstinkäsittelyominaisuuksia.
Sadan vuoden päästäkin
Sadan vuoden päästäkin on suomirockyhtye Eppu Normaalin kolmastoista studioalbumi. Albumi julkaistiin 29. lokakuuta 2004, ja se päätti yhtyeen 11 vuoden mittaiseksi paisuneen levytystauon, sillä edellisen kerran yhtyeen uutta studiomateriaalia oli kuultu vuonna 1993 Studio Etana-albumilla. Albumia onkin luonnehdittu “suomalaisen musiikin odotetuimmaksi julkaisuksi”. Albumin on tuottanut yhtyeen kitaristi Mikko “Pantse” Syrjä. Jo avausviikollaan Sadan vuoden päästäkin päätyi nopeasti Suomen albumilistan kärkeen, ja se pysytteli ykkössijalla kolmen viikon ajan myyden platinaa julkaisupäivänään. Listalla albumi oli kaiken kaikkiaan 19 viikon ajan.
Albumin singleistä parhaiten listoilla menestyi ”Suolaista sadetta”, josta kuvattiin myös yhtyeen historian ensimmäinen musiikkivideo.
Yomif Kejelcha
Yomif Kejelcha Atomsa (s. 1. elokuuta 1997) on etiopialainen kestävyysjuoksija. Kejelcha kilpailee pääosin 5 000 metrin juoksussa.
Kejelcha voitti vuoden 2014 alle 20-vuotiaiden MM-kilpailuista kultaa 5 000 metriltä. Edellisen vuoden alle 18-vuotiaiden MM-kilpailuista hän saavutti kultaa 3 000 metriltä. Vuoden 2014 nuorten kesäolympialaisista Nanjingista hän saavutti kultaa niin ikään 3 000 metriltä. Hän voitti 2014 kultaa myös nuorten Afrikan kisoissa alle 17-vuotiaiden 3 000 metrillä. Hän voitti alle 20-vuotiaiden Afrikan-mestaruuden 5 000 metrillä 2015. Pekingin MM-kilpailuissa 2015 hän sijoittui samalla matkalla neljänneksi.
Kangiqsualujjuaq
Kangiqsualujjuaq on kylä Pohjois-Quebecissä Ungavanlahden rannikolla. Kylän asukasluku oli vuonna 2016 942 ja asukkaiden valtaosa on inuiteja. Paikalliset harjoittavat kalastusta, metsästystä ja valaanpyyntiä.
Maantiede
Kangiqsualujjuaq sijaitsee Quebecin provinssin Nord-du-Québecin hallinnollisella alueella Ungavanlahden itärannalla Rivière George-joen suulla.
Yomif Kejelcha
Kejelcha voitti 3 000 metrin sisäratojen maailmanmestaruuden jälleen Birminghamissa 2018 ajalla 8.14,41. Hän juoksi mailin sisäratojen maailmanennätyksen 3.47,01 Bostonissa 3. maaliskuuta 2019. Dohan MM-kilpailuissa 2019 hän saavutti 10 000 metrillä hopeaa ennätysajallaan 26.49,34. Vuonna 2021 järjestetyissä Tokion olympialaisissa hän oli 10 000 metrillä kahdeksas. Eugenen MM-kilpailuissa 2022 hän sijoittui 5 000 metrillä niin ikään kahdeksanneksi.
Kejelcha voitti Timanttiliigan kokonaiskilpailun 5 000 metrillä vuonna 2015 ja hänellä on viisi osakilpailun voittoa 5 000 metrillä ja kolme 3 000 metrillä.
Henkilökohtaiset ennätykset
Ulkoradoilla
Sisäradoilla
NR = maan ennätys
ME = maailmanennätys
Pikkuharttia
Pikkuharttia (Harttia kronei) on imumonnien (Loricariidae) heimoon kuuluva kalalaji. Sitä tavataan Etelä-Amerikan trooppisissa vesissä. Pikkuharttia voi yltää jopa 12 senttimetrin pituuteen. Sen ravintoa ovat kasviplankton, äyriäiset ja hyönteiset.
István Szívós
István Szívós -nimisiä henkilöitä ovat olleet:
Coffeyville
Coffeyville on kaupunki Kansasin osavaltiossa, Yhdysvalloissa. Kaupungin asukasluku oli 10 295.
Sen lisäksi, että Kansasissa sijaitsee Yhdysvaltojen manneralueen maantieteellinen keskipiste, itse Coffeyvillea on vitsaillen noteerattu koko maailman keskipisteeksi, koska Google Maps -karttapalvelun aloitussivussa näkyy Yhdysvaltojen kartta, jota äärilleen tarkentamalla näkyviin tulee Coffeyville.
5. lokakuuta 1892 pahamaineiset Daltonin veljekset yrittivät ryöstää kaupungissa kaksi pankkia, mutta seuranneessa tulitaistelussa heistä kaikki, pahoin haavoittunutta Emmettiä lukuun ottamatta, kuolivat.
Luettelo Akaan julkisista taideteoksista ja muistomerkeistä
Luettelo Akaan julkisista taideteoksista ja muistomerkeistä sisältää Akaan kaupungissa olevat pysyvät patsaat, muistomerkit ja muistolaatat. Akaan kaupunki muodostettiin vuonna 2007 Toijalan kaupungista ja Viialan kunnasta, vuonna 2011 mukaan liittyi Kylmäkosken kunta. Sen edeltäjänä oli vuoteen 1946 Akaan kunta.
AppleGarden
AppleGarden on Timo Railon 1991 perustama Mac-käyttäjille suunnattu BBS-palvelu, joka toimi alkuun tekstipohjaisena, käyttäen Hermes BBS-ohjelmistoa. Vuonna 1992 AppleGardenista tuli Suomen Macintosh-käyttäjien yhdistyksen fiMUG:n virallinen BBS. Pian tämän jälkeen ohjelmistoksi vaihtui graafinen FirstClass-ohjelmisto. Tekstipohjaisen AppleGardenin käyttäjämäärä oli enimmillään runsaat kolmesataa käyttäjää ja FirstClassin käyttöönoton jälkeen palvelu kasvoi varsin nopeasti yli kolmeentuhanteen käyttäjään.
AppleGardenissa kirjoittajat esiintyvät omalla etunimellä ja sukunimellä. Keskusteluissa on noudatettu perinteisesti hyviä tapoja, muun muassa top-postaamisen käyttö on ollut harvinaista.
Anna Hanski
Ura
Hanski aloitti musiikkiuransa jo 17-vuotiaana. Hanski julkaisi ensimmäisen albuminsa Anna Hanski vuonna 1989, joka myi platinaa. Seuraava levy Syksyiset unet myi kultaa, jonka jälkeen artistin suosio oli huipussaan. Neljäs levy Jos et sä soita myi vielä tuplaplatinaa, mutta tämän jälkeen levyjen myynti hiipui.
Hanski on levyttänyt myös englanninkielisiä kappaleita suomeksi, joista tunnetuin esimerkki on yhdysvaltalaisen laulaja-lauluntekijä Lee Hazlewoodin ”Kotiviini” (”Summer Wine”). ”Kotiviinin” duetoi Hanskin kanssa Vilperin Perikunta -yhtyeen Paavo Vilperi eli Pekka Kaasalainen. Vuonna 1993 Hanski levytti Hazlewoodin kanssa kokonaisen englanninkielisen albumin Gypsies & Indians.
Hanskin suosio oli suurimmillaan 1990-luvun alkupuolella, jolloin hän levytti Ensio Music -yhtiölle. Sen jälkeen hän siirtyi Warner Musicille, joskin levytti siellä vain kaksi albumia (Sanat pienetkin ja Sydämessä asutaan). Warner-kauden jälkeen Hanski teki kaksi levyä BMG Finland/SonyBMG:lle vuosina 1999 ja 2006.
Hanski on näytellyt muun muassa Rauman kaupunginteatterissa, Hämeenlinnan Uudessa Kesäteatterissa ja Taaborinvuoren kesäteatterissa.
Hanski on UNICEFin hyvän tahdon lähettiläs vuodesta 1993 lähtien.
Yksityiselämä
Anna Hanski on laulaja Seppo Hanskin ja Isa Hanskin tytär. Hänen äidin puoleinen isoisänsä oli näyttelijä Pehr-Olof Siren, ja isoäitipuolensa Anja Pohjola. Anna on Pinja Hanskin, Janus Hanskin ja Petra Hanskin sisar.
Hanski avioitui muusikko Leri Leskisen kanssa vuonna 1994 ja heille syntyi vuonna 1994 tytär Nenna. Hanskilla on myös Jyrki Jefremoffin kanssa vuonna 1999 syntynyt tytär Alina. Hanski seurusteli ja asui Jefremoffin kanssa avoliitossa Helsingin Töölössä vuosina 1997–2007.
Anna Hanskista tuli isoäiti keväällä 2018. Hän asuu avoliitossa Aku Nyyssösen kanssa taiteilijatalo Jallukassa Helsingin Jätkäsaaressa.
Vuonna 2021 Anna Hanski perusti Leppävirralle, Konnuksen kanava-alueelle Konnustupa-kesäravintolan.
Filmografia
Anna Hanski oli mukana Juha Tapanisen nostalgisessa elokuvassa Iskelmäprinssi vuonna 1991 esittäen sivuroolissa linja-auton rahastajatyttöä. Elokuvan ääniraidalla kuultiin Annan laulamana Jukka Alihangan tekemät kappaleet ”Nukke rakastui nukkeen” ja ”Mustikkasuu” sekä duettona Pekka Kaasalaisen kanssa ”Hiekkakuopalle uimaan”.
István Szívós (vesipalloilija, 1920)
István Szivós (20. elokuuta 1920 Szeged – 22. kesäkuuta 1992 Budapest) oli unkarilainen vesipallon olympiavoittaja ja Euroopan mestari. Hän kilpaili kesäolympialaisissa myös ratauinnissa.
Szivós voitti Unkarin maajoukkueessa olympiakultaa Helsingissä 1952 ja Melbournessa 1956, olympiahopeaa Lontoossa 1948 ja Euroopan mestaruuden Torinossa 1954. Melbournessa hän osallistui myös miesten 200 metrin rintauintiin. Hänen István-poikansa on vesipallon olympiavoittaja ja yhteensä nelinkertainen olympiamitalisti ja Márton-pojanpoikansa olympiatason vesipalloilija.
Kummeli
thumb|Perinteinen valkoiseksi maalattu kivikummeli.
Kummeli on rannalle rakennettu, päivämerenkulkuun tarkoitettu kiinteä valaisematon merenkulun turvalaite, joka toimii karkean paikannuksen apuvälineenä. Rakenteeltaan se on esimerkiksi valkeaksi maalattu kivilatomus tai puu-, betoni- tai teräsrakenne.
Kummelit on merkitty merikarttaan, ja niiden tarkoituksena on helpottaa veneen paikanmääritystä ja maastonkohtien tunnistamista saaristoväylillä veneiltäessä. Kummeleita käytetään myös suuntamerkkeinä isoja selkiä ylitettäessä, koska kokonsa ja taustasta poikkeavan valkoisen värinsä vuoksi ne on helppo havaita jo kaukaa.
Kummeli ei kuitenkaan ole Kansainvälisen majakkaliiton (IALA:n) viitoitusjärjestelmän mukainen merkki, joten se ei osoita väylän eikä vaarapaikkojen tarkkaa sijaintia, vaan on tarkoitettu vain karkeaan paikan ja kulkusuunnan määrittämiseen, ja siten auttamaan veneilijää pysymään oikealla reitillä.
Nykyään merimerkkityypin nimeksi vakiintuneella termillä kummeli tarkoitettiin aiemmin myös kivestä rakennettua hautarauniota.
Kummelien käyttö Suomessa
thumb|Betonisista kaivonrenkaista rakennettu kummeli.
Perinteinen kummelityyppi on valkoiseksi maalattu kivikasa tai siirtolohkare. Kummeli voi olla lähellä vedenrajaa siten, että se on nähtävissä vain tietyistä suunnista, tai se voi olla saaren korkeimmalla kohdalla, jolloin se näkyy kaikkiin ilmansuuntiin. Kummeli voi olla myös pelkkä valkoiseksi maalattu kallion pinta. Kivikummeleita ei ole varustettu valoheijastimin.
Kummeleita on rakennettu myös betonisista kaivonrenkaista sekä heijastavapintaisista valkeista muovilevyistä. Merikartalle kummeliksi on voitu merkitä myös jo käytöstä poistettujen turvalaitteiden rakenteita, kuten entisten loistojen valkoiseksi maalattuja betoniperustuksia.
Kummeli voi olla fasadivalaistu, eli varustettu sen ulkopintaa valaisevalla valolla, jolla helpotetaan sen havaitsemista yöllä.
Levykummeli
thumb|Levykummeli. Heijastinmateriaali näkyy päivänvalossa harmaana.
Levykummeli on yläosaltaan heijastava, usein kirjaintunnuksella varustettu ristikkomaston tai muun tukirakenteen varaan rakennettu valkoinen taulurakenne. Taulussa käytetään kahta eri materiaalia, valkoista levyä ja heijastinmateriaalia. Valkoinen pinta näkyy päivällä paremmin kuin heijastin, joka päivänvalossa näyttää harmaalta. Levykummeli on tarkoitettu ensisijaisesti päiväkäyttöä varten, mutta se on heijastinpintansa ansiosta helposti löydettävissä valonheittimen tai käsivalaisimen avulla myös yöllä.
Jos levykummelissa on kirjaintunnus, se on merkitty myös merikarttaan kummelin karttasymbolin yhteyteen. Sen avulla kummeli on helppo tunnistaa kartalta. Kummelissa tunnuskirjain on pääsääntöisesti musta, mutta lateraaliviitoitetun väylän varrella se voi olla myös punainen tai vihreä.
Levykummeleita Suomeen on rakennettu 1980-luvun puolivälistä lähtien, jolloin silloinen merenkulkuhallitus julkaisi tiedotuslehdessään nro 15/84 nyttemmin jo uudistetut ohjeet Levyrakenteisten kummeleiden rakentaminen veneväylille.
Vesiväylien merkitsemisestä nykyisin vastaava Liikennevirasto on toisinaan korvannut perinteisiä kivikummeleita levykummeleilla. Perusteluna on käytetty levykummelien huokeampia rakentamis- ja ylläpitokustannuksia, sillä kivikummelit pitää maalata määräajoin, jotta ne pysyvät näkyvillä. Kivikummelien purkaminen on herättänyt keskustelua niiden kulttuurihistoriallisesta arvosta.
Aiheesta muualla
Cairn
Matts Dumell
thumb|Matts Dumell [[Helsingin kirjamessut|Helsingin kirjamessuilla 2017]] Matts Olle Werner Dumell (s. 18. marraskuuta 1951 ) on suomenruotsalainen toimittaja, joka on tehnyt pitkän uran televisioreportaasien ja dokumenttien parissa. Hän on myös kirjoittanut muutaman kirjan. Dumell aloitti uransa Yleisradion ruotsinkielisten televisiouutisten taloustoimittajana. Dumell on myös ollut Hufvudstadsbladetin palveluksessa useaan otteeseen ja oli mukana perustamassa Radio Ykköstä 1980-luvulla.
Syyte maanpetoksesta
Dumell erotettiin tehtävästään vankeustuomionsa myötä. Suojelupoliisi (Supo) kuulusteli Dumellia 1980-luvun alussa epäiltynä yhteyksistä Neuvostoliiton tiedustelupalvelu KGB:hen. Dumellilla oli 1970-luvulla ollut kontaktihenkilöinä peräjälkeen kolme KGB:hen kuulunutta neuvostodiplomaattia, viimeisenä Aleksei Savin. Kaikki diplomaatit oli esitellyt hänelle toimittaja Jaakko Laakso. Dumell oli toimittanut yhteyshenkilöilleen tietoja muun muassa RKP:n oikeistosiiven poliitikoista (hän oli liittynyt puolueeseen) ja Kiinan suurlähetystöstä (jossa hän kävi näiden pyynnöstä). Hän oli saanut palkkioksi votkaa, viskiä ja taksirahoja. Dumellin mukaan kyse oli normaalista ”kotiryssätoiminnasta”, jossa ei ollut mitään sopimatonta. Keskusrikospoliisi pidätti Dumellin toukokuussa 1982 suoraan toimittajien juhlista. Dumell on myöhemmin kertonut, että hänen yhteyshenkilöidensä KGB-kytkennät selvisivät hänelle vasta Supon kuulusteluissa.
Tapaus herätti keskustelun toimittajien yhteyksistä ulkomaisiin diplomaatteihin, ja Dumell kirjoitti kokemuksistaan muistelmakirjan Minä vakooja. Jörn Donner suunnitteli kirjan pohjalta elokuvaa.
Dumellin tapaus nousi jälleen uutisotsikoihin, kun Neuvostoliiton hajoamisen jälkeen pestiin suomettumisen ajan jälkipyykkiä. Toimittaja Harri Nykänen kirjoitti toukokuun lopussa 1993 Helsingin Sanomiin uutisen, jonka mukaan Suojelupoliisi ei ollut vuonna 1983 uskaltanut varmasta näytöstä huolimatta asettaa silloin Tiedonantajan toimittajana työskennellyttä Jaakko Laaksoa syytteeseen maanpetoksesta, koska Laakso oli ollut ”poliittisesti liian arkaluonteinen henkilö”, ja hänen sijaiskärsijäkseen oli joutunut harmittomampi Matts Dumell. Nykäsen tietolähteenä olleen henkilön mukaan Laakso oli vuonna 1973 toimittanut silloisen Perustuslaillisen Kansanpuolueen kannattajaluettelon Neuvostoliiton Helsingin-suurlähetystöön. Kesäkuun alussa 1993 silloin Vasemmistoliiton kansanedustajana ja eduskunnan puolustusvaliokunnan varapuheenjohtajana toiminut Laakso kiisti HS:lle toimittamassaan vastineessa jyrkästi syyllistyneensä maanpetokselliseen toimintaan ja vakuutti halunneensa vain edistää omalta osaltaan Suomen ja Neuvostoliiton suhteita. Supon entisen päällikön Seppo Tiitisen mukaan Laakso oli osannut ”pelata” niin taitavasti, ettei hänen toimintansa voitu osoittaa täyttävän rikoslain määritelmää maanpetoksesta.
Patrick Melrose
Patrick Melrose on brittiläis-yhdysvaltalainen television minisarja vuodelta 2018. Se perustuu Edward St Aubynin osittain omaelämäkerralliseen romaanisarjaan, joka on suomennettu nimellä Loistava menneisyys: Patrick Melrosen tarina I–III (Otava 2018). Brittiläiseen yläluokkaan kuuluvan julman isän seksuaalisesti hyväksikäyttämä mies yrittää selvittää välejään menneisyyteensä ja päästä eroon vakavasta päihderiippuvuudestaan. Sarjan nimiosaa näyttelevä Benedict Cumberbatch on saanut roolisuorituksestaan paljon kehuja, ja sarjaa pidetään yhtenä parhaista huumeiden käytön kuvauksista.
Draamaa ja mustaa komediaa yhdistävän sarjan on käsikirjoittanut David Nicholls ja ohjannut saksalainen Edward Berger. Suomessa sarja on katsottavissa suoratoistona HBO Nordic -palvelussa.
Oscar's Hotel for Fantastical Creatures
Oscar's Hotel for Fantastical Creatures on brittiläis-amerikkalainen fantasiakomediallinen verkkosarja, jonka on luonut PJ Liguori, Sophie Newton, Louis Grant ja Jamie Swarbrick ja ohjannut PJ Liguori. Sarjan tuotti New Form Digital, ja se esitettiin ensin digitaalisesti Vimeo On Demand -palvelun kautta. Oscar's Hotel for Fantastical Creatures teki Vimeon On-Demand-palvelun yhden päivän myyntiennätyksen toimitusjohtaja Kerry Trainorin mukaan. Jaksot olivat aiemmin saatavilla Vimeossa maksullisen tilauksen kautta, ja marraskuusta 2019 alkaen ne ovat saatavilla Amazon Prime -palvelussa.
Sarjan nuket ja puvut tarjoaa Jim Hensonin Creature Shop.
Juonitiivistelmä
Oscar's Hotel for Fantastical Creatures on hotelli, jota johtaa mies nimeltä Oscar Tangolius hirviömäisille asukkaille. Kun Oscar lähtee hoitamaan tärkeän "Kosmisen Neuvoston" asioita viikoksi, hän luottaa hotellin ja sen asiakkaiden hoidon veljenpoikansa Oliverin harteille - mikä johtaa suureen kaaokseen.
Toistuvat hahmot
Näillä hahmoilla on tärkeä rooli useammassa kuin yhdessä jaksossa.
Yksittäiset hahmot
Näillä hahmoilla on tärkeä rooli vain yhdessä jaksossa, vaikka ne voivat esiintyä pienissä rooleissa tai taustarooleissa aiemmissa tai myöhemmissä jaksoissa.
Jaksot
Oliver saapuu setänsä hotellille Redin taksipalvelun kyydissä. Hotellilla hän auttaa setäänsä Oscaria päihittämään hotellille ilmestyneen omituisen varjopedon.
Huomioi: Jakso on verkkosarjan pilottijakso, joka ilmestyi ensin YouTubeen. Oscar jättää hotellin osallistuakseen "Kosmisen Neuvoston" konferenssiin ja jättää hotellin ja sen vieraat Oliverin vastuulle viikoksi. Yrittäessään houkutella hotelliin uusia asiakkaita, Oliver erehtyy palkkaamaan Party Nightmaren viihdyttämään vieraita hotellin aulaan. Juhlat ottavat odottamattoman käänteen kun koko hotelli muuttuu loppumattomaksi reiviksi - suoraan helvetistä. Maus ja Octochef ilmoittavat Oliverille ruoan puutteesta, joten Oliverin tehtäväksi tulee etsiä ruokaa nälkäiselle Shark Kidille. Oliverin tutkiessa hotellin suurta jääkaappia hän kohtaa ruokaheimon jäsenet. Siivotessaan hotellin ullakkoa, Oliver liukastuu banaaninkuoreen ja kuolee pudotuksen seurauksena. Hän päätyy Box-World-Afterlife kuolemanjälkeiseen elämään, jossa hänet toivottaa epätervetulleeksi Box Death. Oliver punkkaa Seksimanin kanssa ja hänen täytyy tehdä töitä jotta Box Death antaisi hänelle uuden mahdollisuuden elämään. Oliver huuhtoutuu unohduksen lähteen kylmänkosteisiin syvyyksiin tajuten, että hän on kokonaan unohtanut mikä tehtävä hänelle annettiin saapuessa. Hän törmää Hermittiin, maanalaisen luolan asukkiin. Oliver valmistautuu Queen Been saapumiseen. Pystyäkseen esittämään tälle taideteoksen, Oliver imetään Artlandiaan Moy Nayn toimesta. Artalndiassa Oliver kohtaa useita taideolentoja kuten Mo Nay Lisan, Statue Guyn ja Cubistron. Oliverin tehtäväksi tulee suojella olentoja sekä Mo Nayta pelätyltä White Spiritiltä. Ulosottokalat Norbert ja Albert saapuvat hotellille ulosmitatakseen hotellin Oliverin maksamattomien laskujen johdosta. Oliver työskentelee Marzon kanssa kasinotapahtumassa kerätäkseen kasaan tarvittavan summan 24 tunnin kuluessa.
Palkinnot ja nimitykset
Vuonna 2015 Oscar's Hotel for Fantastical Creatures oli ehdolla Shorty Awards -palkintogaalassa parhaaksi verkkosarjaksi. Streamy Awards -palkintogaalassa sarja sai neljä ehdokkuutta ja voitti kolme palkintoa.
Lauri Ikonen
thumb|right|Lauri Ikonen sävellystyön ääressä. Lauri Ilmari Ikonen (10. elokuuta 1888 Kuopio – 21. maaliskuuta 1966 Helsinki) oli suomalainen kansallisromantiikkaa edustanut säveltäjä, koulutukseltaan filosofian kandidaatti. Ikonen oli Armas Järnefeltin ja Paul Juonin oppilas.
Henkilöhistoria
Ikosen vanhemmat olivat arkkitehti, rehtori Leander Ikonen ja Jenny Matilda Wiklund ja puoliso 1920–1937 Elvi Tallqvist sekä vuodesta 1954 Kirsti Emilia Viianto. Hänen sisarensa oli oopperalaulaja Hertta Weissman ja lapsenlapsensa kapellimestari John Storgårds. Ikonen kuului Teoston perustajiin ja toimi sen ensimmäisenä toimitusjohtajana. Ikonen esiintyi sekä orkesterinjohtajana että säestäjänä. Pro Finlandia -mitali hänelle myönnettiin vuonna 1952, myöhemmin valtion taiteilijaeläke.
Montmaurin
Montmaurin on kunta Lounais-Ranskassa Haute-Garonnen departementissa Midi-Pyrénées'n alueella. Vuonna 1946 alueelta löydettiin roomalaisen huvilan rauniot. Se on suurin mitä on löydetty Ranskasta. Huvilassa on 200 huonetta, ja ne ovat sisustettu marmorilla ja mosaiikilla.
Kalev-luokka
Kalev-luokka oli kahden Viron merivoimissa ennen toista maailmansotaa tilatun sukellusveneen Kalev ja Lembit muodostama alusluokka.
Tilaus ja valmistus
Vuoden 1933 lopussa Viron parlamentti päätti nykyaikaistaa laivastoa, ja seuraavana vuonna tilattiin brittiläiseltä Vickers-Armstrongsilta kaksi sukellusvenettä. Kahden sukellusveneen hankkiminen liittyi Suomen ja Viron salaiseen sotilasyhteistyöhön, Suomenlahden tykistösulkuun, jossa ensiksi rannikkotykistöjen toimintaa yhtenäistettiin mahdollisuudelle yhteiseen tulenjohtoon kummaltakin puolelta Suomenlahtea ja sitten yhdenmukaistamalla vedenalaista toimintaa. Virolaiset sukellusveneet osallistuivat ainakin kerran elokuussa 1939 yhteisharjoitukseen suomalaisten sukellusveneiden kanssa.
Lembit ja Kalev laskettiin vesille vuonna 1936 ja toimitettiin Tallinnaan vuonna 1937. Sukellusveneet palvelivat Viron merivoimissa vuosina 1937–1940, kunnes Viro muuttui Viron sosialistiseksi neuvostotasavallaksi ja alukset siirtyivät alkusyksyllä 1940 Neuvostoliiton laivastolle.
Niiden toiminta-aika oli neljä viikkoa ja ne kykenivät sukeltamaan 90 metriin.
Kalev 1940–1941
Neuvostoliiton otettua Kalevin haltuunsa alus ehti suorittaa vain yhden partiotehtävän. Sukellusvene katosi 29. lokakuuta 1941 alkaneen toisen partiotehtävänsä aikana Suomenlahdella, eikä sen hylkyä ole toistaiseksi löydetty. 350px|left|thumb|Kalev
Lembit 1940–
Lembit palveli toisen maailmansodan loppuun saakka osana Itämeren laivastoa, jonka käytössä se pysyi vuoteen 1956. Sen jälkeen Lembit oli Gorkissa koulutus- ja kokeilukäytössä. Vuonna 1979 alus tuotiin Tallinnaan museoitavaksi, ja vuonna 1985 se avattiin yleisölle Piritan satamassa Tallinnassa Viron merenkulkumuseossa.
Anno (pelisarja)
Anno on saksalaisen SunFlowers-pelitalon kehittämä strategiapelisarja. Pelisarjan kehitys on nykyisin Ubisoftin omistamalla Blue Byte studiolla.
Ranskalainen Ubisoft osti SunFlowersin ja on siten saanut oikeudet Anno-pelisarjaan. Anno-sarjan kehitys on nykyisin Ubisoftin omistamassa Blue Byte -studiossa.
Salamurhaajan oppipoika
Salamurhaajan oppipoika on yhdysvaltalaisen Robin Hobbin kirjoittama fantasiakirja ja Näkijän taru -trilogian ensimmäinen osa. Englanninkielinen alkuteos ilmestyi alun perin vuonna 1995 ja se julkaistiin suomeksi Kustannusosakeyhtiö Otavan julkaisemana vuonna 1996.
Kirja kertoo äpäräprinssi FitzUljas Näkijän varhaiselämästä Peuralinnassa, jossa hänestä koulitaan salamurhaaja. Fitzillä on sekä sukunsa perinteinen taikuus, Taito, että pelätty ja halveksittu eläintaikuus, Vaisto.
Antti Herlin
Antti Juhani Herlin (s. 14. marraskuuta 1956 Kirkkonummi) on Kone Oyj:n hallituksen puheenjohtaja ja entinen pääjohtaja (1996–2006), miljardööri ja Suomen rikkain henkilö. Herlin oli Forbesin listan mukaan maailman 514:nneksi rikkain henkilö maaliskuussa 2018.
Koneen johtajana
Antti Herlinin isä Pekka Herlin, isoisä Heikki H. Herlin ja isoisoisä Harald Herlin ovat olleet Koneen omistajia ja johtajia. Antti Herlin on Suomen talouselämän vaikutusvaltaisimpia henkilöitä. Iltalehti valitsi Antti Herlinin loppuvuodesta 2009 Suomen talouselämän toiseksi vaikutusvaltaisimmaksi päättäjäksi Björn Wahlroosin jälkeen.
Herliniä on pidetty määrätietoisena, jopa häikäilemättömänä yritysjohtajana. Herlin on perustanut yleishyödyllisen Tiina ja Antti Herlinin säätiön, ja hän toimii Uusi Lastensairaala 2017 -säätiön hallituksessa.
Herlin oli Sanoma Oyj:n hallituksen puheenjohtaja vuosina 2013–2016 ja hallituksen varapuheenjohtaja vuosina 2016–2021.
Koulutus
Antti Herlin kirjoitti ylioppilaaksi Helsingin Suomalaisesta Yhteiskoulusta (SYK) vuonna 1976. Herlin on opiskellut maanviljelyä Yhdysvalloissa.
Luottamustoimet ja kunnianosoitukset
Kone Oyj:n lisäksi muita Herlinin luottamustoimia ovat muun muassa:
Vuonna 2014 tasavallan presidentti Sauli Niinistö myönsi Herlinille Suomen Leijonan suurristin.
Varallisuus
Vuonna 2010 Herlin pääsi ensimmäisenä suomalaisena Forbes-julkaisun maailman rikkaimpien henkilöiden listalle, jaetulle 773. sijalle.
Vuonna 2013 Herlin oli Suomen ainoa miljardööri 3,1 miljardin dollarin omaisuudellaan ja maailman 437:nneksi rikkain henkilö. Vuonna 2014 hänen seurakseen Forbesin miljardöörilistalle olivat nousseet hänen kolme sisarustaan. Maaliskuussa 2019 Herlinin omaisuuden arvoksi arvioitiin 3,6 miljardia euroa.
Vuonna 2022 Antti Herlinin pörssinoteeratun omaisuuden arvo oli noin 4,0 miljardia euroa.
Merkittävät pörssiomistukset
Tilanne 2022.
Yksityiselämä
Antti Herlin on naimisissa, ja hänellä on kolme tytärtä ja poika Jussi Herlin, joka on ollut Koneen hallituksen jäsen vuodesta 2012. Herlin asuu vaimonsa kanssa Thorsvikin kartanossa Kirkkonummella. Herlin nosti vuonna 2007 maataloustukea 243 000 euroa omistamalleen maatilalle. Antti Herlinin tytär Iiris Herlin on ollut Koneen hallituksen jäsen vuodesta 2015 ja Anna Herlin on ollut Sanoman hallituksen jäsen 13. huhtikuuta 2021 lähtien.
Huomionosoituksia
Herlin on kauppatieteiden kunniatohtori vuodelta 2006 Helsingin kauppakorkeakoulussa ja Pietarin talouden ja rahoituksen valtionyliopiston kunniatohtori, sekä taiteen kunniatohtori Taideteollisessa korkeakoulussa.
Näkemyksiä
Elinkeinoelämän keskusliiton (EK) puheenjohtajan ominaisuudessa Antti Herlin vaati vuonna 2008 palkkamalttia ja varoitti palkkakilpailusta.
Shinty
Jääkiekon uskotaan kehittyneen shintyn pohjalta, kun Nova Scotian skotlantilaiset siirtolaiset pelasivat sitä jäällä 1800-luvulla Widsorin pikkukaupungissa. Vielä nykyäänkin kanadalaiset kutsuvat jääkiekon pienpelejä ja muita harrastepelailuja nimellä "shinny".
Timo Alanen
thumb|170px|Timo Alanen (2008) Timo Alanen (s. 1979) on suomalainen lentopalloilija, joka pelasi Nurmon Jymyssä, Lentopallon 1-sarjassa. Alanen on toiminut Nurmon Jymyn kapteenina vuodesta 2003 lähtien. Häntä pidettiin 1-sarjan parhaimpana vastaanottopelaajana.
Ura
Alanen aloitti peliuransa Nurmon Jymyssä jo nuorena juniorina kaudella 1990. Juniori joukkueissa hän keräsi hyvin menestystä alueellisella, sekä valtakunnallisella tasolla. Samassa joukkueessa hänen kanssaan pelasi muun muassa A-maajoukkueessakin pelannut Timo Keisala, jonka kanssa Alanen pelasi myös nuorten maajoukkueessa.
Lopulta Alanen nousi Jymyn edustusjoukkueeseen ja alkoi pelata joukkueessa joka nousi pian 2-sarjaan, ja sitä kautta edelleen 1-sarjaan. Nousu ykköseen tapahtui kauden 2003 päätteeksi. Ykkösessä Alanen nousi myös nopeasti sarjan parhaimpiin yleispelaajiin. Hän on vastaanottopuolella ykkösen parhaimmistoa, jota todistavat hänen vastaanottotilastot sarjassa. Jymyssä Alanen oli joukkueen pitkäaikainen kapteenina vuodesta 2003 lähtien.
Kaudella 2005-06 Alanen johti Jymyn historian ensimmäisen kerran supersarjaan, josta pudotuspelin kautta olisi voinut selviytyä liigakarsintoihin. Jymy ei kuitenkaan tässä onnistunut. Kaudella 2006-07 Alanen johti Jymyn jälleen supersarjaan vaikka joukkuetta veikkailtiin sarjan häntäpäähän. Kausi oli häneltä nappisuoritus. Seuraavalla kaudella Jymy sijoittui ykkösessä viidenneksi.
Kaudella 2008-09 Alanen valittiin lokakuun tähdistöön yleisöäänestyksellä Suomen suurimmalla lentopallosivustolla, Hotsportilla. Ykkössarjassa Nurmon Jymy eteni kapteeninsa johdolla aina neljänneksi.
2015 Kuutoset ja Jymy Volley fuusioituvat Jymy-Kuutoset -joukkueeksi, joka vaihtoi nimensä 2017 Nurmon Jymyksi. Alanen kuului koko ajan joukkueen tärkeään ydinryhmään. Viimeisinä vuosinaan Alanen vaihtoi vastaanoton ja puolustuksen erikoismieheksi, liberoksi.
Alasen päätti upean uransa kauden 2020–2021 päätteeksi. Alanen oli lopettaessaan edelleen 1-sarjan eliittiä omalla pelipaikallaan.
Enkeltenkaupungissa...
Enkeltenkaupungissa... on Pelle Miljoonan Miljoonaliiga-yhtyeen ainoaksi jäänyt studioalbumi vuodelta 1985. Pelle Miljoonalle se on 11. albumi. Vuonna 2002 levystä julkaistiin CD-versio, jossa oli bonus-kappaleina kaksi singlellä julkaistua kappaletta.
Kappaleet
Kaikki kappaleet säveltänyt ja sanoittanut Pelle Miljoona, ellei toisin mainita.
Timo Alanen
Muuta
thumb|250px| Timo Alanen lyömässä kaudella 2008 On sanottu, että Alanen voisi pelata hyvin Lentopallon SM-liigassa liberon paikalla. Alanen on Jymyn oma kasvatti, ja pelasi Seinäjoen alueen seuroissa yli 30 vuotta. Hän on pelannut nuorempana myös nuorten maajoukkueessa. Alanen on pelaajatyypiltään erittäin hyvän vastaanoton, sekä taitavan lyöntikäden omaava pelaaja.
Siviiliammatiltaan Alanen on hallipäällikkö. Hän toimii Nurmon liikuntatoimessa.
Enkeltenkaupungissa...
Kappaleet
A-puoli
B-puoli
CD-bonukset
Prinés
Prinés on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 851 (vuonna 2011).
Prinésin kylä sijaitsee noin kahdeksan kilometriä länsilounaaseen Réthymnon kaupungista. Se on rakennettu noin 200 metrin korkeuteen merenpinnasta laskettuna. Kylän nimen katsotaan olevan peräisin venetsialaisvallan ajalta ja tulevan ”prinssiä” tai ”ruhtinasta” tarkoittavasta nimestä Princeps (Πρίνσεπς, Prínseps), joka taas palautuisi siihen, että seudulle oli asettunut bysanttilaisella kaudella joku ylimys. Kylän vanha rakennuskanta on venetsialaiselta ajalta. Merkittävimmät kirkot ovat Pyhän Nikolaoksen (Ágios Nikólaos) kirkko 900–1000-luvulta sekä kaksilaivainen Neitsyt Marian ilmestyksen (Evangelismós) ja Pyhän Antonioksen (Ágios Antónios) kirkko.
Prinés muodostaa myös laajemman kyläyhdyskunnan (Τοπική Κοινότητα Πρινέ, Topikí Koinótita Priné), johon kuuluu varsinaisen Prinésin kylän lisäksi Vedéroin kylä. Koko yhdyskunnan väkiluku on 884.
Aiemmin kylä kuului Nikifóros Fokáksen kuntaan ja vuodesta 2011 lähtien Réthymnon kunnan Nikifóros Fokáksen kunnallisyksikköön.
Ceres (täsmennyssivu)
Ceres tarkoittaa seuraavia:
Trosaån
Trosaån on Ruotsissa Södermanlandin läänissä virtaava 12 kilometriä pitkä joki, joka kuuluu Trosaånin vesistössä sen 69 kilometriä pitkään pääuomaan. Joen valuma-alueen pinta-ala on 572 neliökilometriä ja se laskee Itämeren pääaltaaseen Fågelöfjärdenissä Trosan keskustaajamassa.
Michal Kempný
Michal Kempný (s. 8. syyskuuta 1990 Hodonin, Tšekkoslovakia) on tšekkiläinen jääkiekkopuolustaja, joka edustaa NHL-joukkue Seattle Krakenia.
Keskuspankki
thumb|[[Euroopan keskuspankki|Euroopan keskuspankin pääkonttori Frankfurtissa.]] thumb|[[Yhdysvaltain keskuspankki|Yhdysvaltain keskuspankin pääkonttori Washingtonissa.]] thumb|[[Suomen Pankki|Suomen pankin pääkonttori Helsingissä.]]
Keskuspankki on julkinen, voittoa tuottamaton, taloudellinen ja poliittinen laitos, jolla on rahavarannon hallintaan liittyviä erityistehtäviä. Keskuspankkeja säätelee hallituksilta saatu mandaatti, joka määrittää niiden päämäärät ja ehdot, joilla ne rahavarantoa kontrolloivat.
Keskuspankit muokkaavat rahapolitiikkaa, vaikuttavat vaihtokursseihin ja varjelevat taloudellista vakautta. Keskuspankkien päätökset vaikuttavat taloudellisiin muuttujiin, jotka määrittävät talouskasvua, tuotantoa ja kansallisia kehityslinjauksia. Niiden päätöksillä on myös vaikutuksia kansainväliseen taloudelliseen ja monetaariseen yhteistyöhön.
Valtion keskuspankilla on yksinoikeus laskea liikkeelle valuuttaa, joka on maan laillinen maksuväline. Keskuspankki lainaa hallitukselle rahaa kiinteällä ja suhteellisen pienellä korolla. Sekä lainoitus että valuutan liikkeellelasku tuottavat keskuspankille voittoa. Varojaan keskuspankit sijoittavat muun muassa valtion obligaatioihin.
Keskuspankki ohjaa ja valvoo liikepankkeja. Keskuspankki ostaa ja myy arvopapereita muuttaakseen rahakantaa ja säädelläkseen lyhyen ajan nimelliskorkoja.
Kydonían ja Apokóronaksen hiippakunta
Kydonían ja Apokóronaksen hiippakunta on ortodoksinen hiippakunta Kreikassa. Se kuuluu Kreetan kirkkoon.
Hiippakunta käsittää alueen Kreetan länsiosissa, ja siihen kuuluu kuusi rovastikuntaa (archieratikí periféreia) ja 110 seurakuntaa (enoría). Hiippakunnan katedraali eli piispanistuin on Chaniássa sijaitseva Neitsyt Marian temppeliintuomisen katedraali.
Historia
Hiippakunnan nimen ”Kydonia” viittaa Chanián antiikin aikaiseen nimeen. Alkuperäisen Kydonian hiippakunnan perustajana pidetään jo apostoli Titusta. Siihen kuului jo tuolloin nykyisen Apokóronaksen länsiosa, kun taas itäosa kuului Lappan hiippakuntaan ja myöhemmin Kalamonaksen hiippakuntaan.
Hiippakunta lakkasi olemasta Kreetan arabivalloituksen myötä. Kreetan toisella bysanttilaisella kaudella piispanistuin siirrettiin Agián Episkopín kylään. Venetsialaisvalloituksen myötä hiippakunta lakkautettiin jälleen, ja Agiássa toimi katolinen piispa, kunnes tämä siirtyi Caneaan eli Chaniáan. Osmanivallan aikana Kydonian hiippakunnan katedraalina toimi Chanián Pyhien palkattaparantajien (Ágioi Anárgyroi) kirkko. Chanián Neitsyt Marian temppeliintuomisen katedraali rakennettiin 1800-luvun puolessa välissä uskonnollisten olojen vapauduttua. Hiippakunta sai metropoliittakunnan arvon vuonna 1962.
Seurakunnat ja kirkot
Hiippakunnassa on kuusi rovastikuntaa, joihin kuuluu yhteensä 110 seurakuntaa seurakuntakirkkoineen. Lisäksi sen alueella on lukuisia muita kirkkoja ja kappeleita (vuonna 2020).
pienoiskuva|Chanián Pyhän Magdalan Marian kirkko (Naós Agías Marías tís Magdalinís). pienoiskuva|[[Galatás (Chaniá)|Galatáksen Pyhän Nikolaoksen kirkko (Naós Agíou Nikoláou).]] 1. rovastikunta (A΄ Archieratikí Periféreia), 43 seurakuntaa ja seurakuntakirkkoa:
2. rovastikunta (V΄ Archieratikí Periféreia), 11 seurakuntaa ja seurakuntakirkkoa:
3. rovastikunta (G΄ Archieratikí Periféreia), 14 seurakuntaa ja seurakuntakirkkoa:
4. rovastikunta (D΄ Archieratikí Periféreia), 16 seurakuntaa ja seurakuntakirkkoa:
5. rovastikunta (E΄ Archieratikí Periféreia), 13 seurakuntaa ja seurakuntakirkkoa: